संभागायुक्त 2 जनवरी को करेंगे संभाग स्तरीय कलेक्टर कांफ्रेंस
बिलासपुर | संभाग स्तरीय कलेक्टर कांफ्रेंस 2 जनवरी को आयोजित की गई है। कान्फ्रेंस की अध्यक्षता संभागायुक्त सोनमणि बोरा करेंगे। कलेक्टर कान्फ्रेंस दो सत्रों में प्रथम सत्र सुबह 10 बजे से दोपहर 1.30 बजे तक राजस्व एवं भू-अभिलेख की समीक्षा संभागायुक्त कार्यालय के मीटिंग हॉल में की जाएगी। दूसरा सत्र दोपहर 2.30 बजे से शाम 6.30 बजे तक जिला पंचायत द्वारा संचालित व अन्य विकास योजनाओं की कलेक्टोरेट स्थित मीटिंग हॉल मंथन में समीक्षा की जाएगी। संभाग के सभी जिला कलेक्टर व जिला पंचायत के मुख्य कार्यपालन अधिकारियों को 30 दिसंबर तक कमिश्नर कार्यालय को निर्धारित एजेंडा के अनुसार जानकारी उपलब्ध कराने के लिए कहा गया है।
hin_Deva hin_Deva